IIPM के निदेशक अरिंदम चौधरी गिरफ्तार, मैनेजमेंट गुरू पर हैं टैक्स गड़बड़ी के आरोप
मैनेजमेंट गुरु और इंडियन इंस्टीट्यूट ऑफ प्लानिंग एंड मैनेजमेंट (IIPM) के डायरेक्टर अरिंदम चौधरी को दिल्ली पुलिस ने दो दिन पहले गिरफ्तार किया है।
मैनेजमेंट गुरु और इंडियन इंस्टीट्यूट ऑफ प्लानिंग एंड मैनेजमेंट (IIPM) के डायरेक्टर अरिंदम चौधरी को दिल्ली पुलिस ने दो दिन पहले गिरफ्तार किया है। सूत्रों के मुताबिक चौधरी को 21 अगस्त को गिरफ्तार किया गया था। बताया जा रहा है ​कि सीजीएसटी साउथ दिल्ली कमिश्नरेट ने वित्त अधिनियम की धारा 89 के तहत चौधरी को गिरफ्तार किया था। चौधरी पर बड़ी मात्रा में टैक्स गड़बड़ी का आरोप है। जिसके चलते यह गिरफ्तार की गई है। विभाग के अनुसार अरिंदम चौधरी पर लगभग 23 करोड़ रुपये के सर्विस टैक्स क्रेडिट के अनुचित दावे से संबंधित आरोप हैं। इसके अलावा विभाग ने कंपनी के निदेशक गुरुदास मलिक ठाकुर को भी इन्हीं अपराधों के तहत गिरफ्तार किया गया। फिलहाल दोनों को 14 दिनों की न्यायिक हिरासत में भेज दिया गया है।बता दें कि अरिंदम चौधरी पहले से ही धोखाधड़ी के कई आरोपों से घिरे हैं। इन मामलों में भी उनकी गिरफ्तारी हो चुकी है। चौधरी को एक फर्जी मेडिकल दस्तावेज जमा करने को लेकर गिरफ्तार किया गया था। इसके अलावा अरिंदम चौधरी पर उनके संस्थान आईआईपीएम से फर्जी डिग्री देने के आरोप भी कई बार लग चुके हैं।